ดักเก็บ 5 หุ้น ก่อนขึ้น XD สัปดาห์หน้า ชู HANA ปันผล 0.50 บ.
ดักเก็บ 5 หุ้นปันผล ก่อนขึ้นเครื่องหมาย XD สัปดาห์หน้า (29 พ.ย.-1 ธ.ค.65) ชู HANA ปันผล 0.50 บาท
ดักเก็บ 5 หุ้นปันผลขึ้น XD สัปดาห์หน้า (29 พ.ย.-1 ธ.ค.65) จับตา 2 หุ้นบลูชิพ HANA-IVL นำทีมเด่น
26 พ.ย. 2565

“ข่าวหุ้นธุรกิจออนไลน์” รวบรวมบริษัทจดทะเบียน (บจ.) เตรียมจ่ายเงินปันผลระหว่างกาล และมีกำหนดวันที่ไม่ได้รับสิทธิปันผล (XD) ในช่วงสัปดาห์หน้าระหว่างวันที่ 29 พ.ย.-1 ธ.ค. 65 มานำเสนอ เพื่อเป็นทางเลือกเข้าลงทุนในยามภาวะตลาดหุ้นผันผวน และขาดปัจจัยบวกหนุน อีกทั้งยังให้อัตราเงินปันผลตอบแทน (Dividend Yield) ที่น่าสนใจ ซึ่งมีทั้งหมด 5 หลักทรัพย์ประกอบด้วย HANA, IVL, POLY, SPI, SSC ดังตารางประกอบดังนี้

อนึ่งการขึ้นเครื่องหมาย XD (ผู้ซื้อหลักทรัพย์ไม่ได้สิทธิรับเงินปันผล) นั้น หมายความว่านักลงทุนที่ซื้อหุ้นในวันนี้จะไม่ได้สิทธิรับเงินปันผล ดังนั้นการที่นักลงทุนเข้าซื้อหุ้นที่ติดเครื่องหมาย XD ในวันที่ขึ้นเครื่องหมาย XD อาจทำให้นักลงทุนได้รับผลตอบแทนน้อย และการขึ้นเครื่องหมาย XD จะกระทบต่อราคาหุ้นในทางลบ ซึ่งหลังจากวันขึ้นเครื่องหมาย XD ราคาหุ้นมักปรับตัวลงด้วยจำนวนเงินที่จ่ายปันผล